Jè 'nderessande accussì notà ca le bizandine chiamavane sé stesse ""romane"" pure ce de lenga greche, e ca le stesse musulmane conguistandene le territore funnarene 'u sultanate de ""Rum"", mendre le europee occidendale erene chiamate ""latine"" (d'a lenga ausate). Pè corruzione da l'arabe روم Rūm (attraverse le cangiaminde jndre Hrūm e accussì jndr'à sogdiane, 'na variande de l'iraniche parlate jndr'à Sogdiane, Frōm) derive 'u termine cinese Fulin (pinyin: 拂菻国, Fúlĭn Gúo, ""Paise de Fulin""). Cu qiste termine, pure ce cu variande grafiche cumme 拂菻 e 拂临, le storie dinasteche cinese parlarene de le 'mbere bizandine da 'u timbe de le annale d'a dinastie Wei, scritte da 'u 551 a 'u 554, fine a le annale d'a dinastie Tang scritte jndr'ô 945.